Manege Ramsdonk | Alle maneges in de plaats Ramsdonk.
U bent nu hier: Home » Vlaams-Brabant » Ramsdonk	Manege Ramsdonk
Manege-vinden.be bevat helaas nog geen maneges in Ramsdonk. Ga naar manege Vlaams-Brabant
Niet gevestigd in de plaats Ramsdonk, maar wel in de provincie Vlaams-Brabant.
© Webdesign Ramsdonk by JBB Media Humour | LAPA Uitgewers
Jaco Jacobs: “Tien boeke wat jou kleinding sal laat giggel, kekkel, proes, bulder of snork van die lag”
by LAPA Uitgewers on Apr 14th, 2015 Tweet
Jaco Jacobs, die skrywer van onder meer Professor Fungus en die jelliemonsters van Mars, Suzie se superdoeper-sjampoe en My ouma is ’n film-ster, het onlangs tien boeke voorgestel wat die jongspan sal laat skaterlag.
Op Jacobs se top tien-lysie van “boeke wat jou kleinding sal laat giggel, kekkel, proes, bulder of snork van die lag” is: “Oe la la, Lulu deur Fanie Viljoen, Karla Krullebol deur Theresa van Baalen, Grappe van A-Z deur Maritha Snyman en Wouter en die eienaardige eilandavontuur deur Philip Reeve en Sarah McIntyre.
Lees die artikel vir die volledige lys van skreeusnaakse kinderboeke:
Een van die groot lekkertes van lees, is wanneer jy ’n boek net nie kan neersit nie omdat die storie en karakters jou elke paar bladsye laat skater van die lag. Ek onthou hoe ek as kind nie kon wag om vir my gesin te vertel watter snaakse dinge karakters soos Pippie Langkous, Trompie of Tyl Uilspieël aangevang het nie.
Daar is een ding wat byna gewaarborg is om selfs die traagste leser te oorreed om aan te hou lees: ’n Boek wat hom/haar laat skater van die lag.
Oe la la, Lulu deur Fanie Viljoen
Karla Krullebol deur Theresa van Baalen
Grappe van A-Z deur Maritha Snyman
LAPA Uitgewers vermaak jonk en oud by Woordfees 2013
by LAPA Uitgewers on Jan 30th, 2013 Tweet
Tydens dié jaar se US Woordfees gaan LAPA nie net volwasse gehore aan hul gunsteling-skrywers voorstel nie, maar ook vir die jongklomp ’n kans om in die boekepret te deel. Die Woordfees vind van 1 – 10 Maart in Stellenbosch plaas, en hierdie jaar is die fees se tema “Hemels”. Die feesprogram is op 21 Januaraie bekendgestel en word daar talle produksies van hoë gehalte aangebied. Skrywers van regoor die Suid-Afrikaanse literatuurlandskap kom maak ’n draai.
Belinda Bras-Nel gesels oor haar boek My pad met engele waarin sy van haar ervarings met hemelwesens vertel en Johan Kruger gesels oor sy spanningsverhaal Die vloek met joernalis Jan-Jan Joubert. Christo van Rensburg bespreek sy boek So kry ons Afrikaans met Michael le Cordeur en Jacques van der Elst.
Ook poësie word nie afgeskeep nie, want LAPA bied saam met Protea Boekhuis “In die sin al om” aan. Tydens hierdie boekgesprek gesels René Bohnen oor haar bundel In die niks al om met mededigter Susan Smith (In die afwesigheid van sin).
LAPA span weereens met Protea saam wanneer hulle “Land van die groot woordfabriek” aanbied. In dié interessante gesprek bespreek Daniel Hugo (Hanekraai), Jaco Jacobs (Bastian Blom en die gillende geraamte en Bastian Blom en die pratende portret), LAPA se kinderboekuitgewer Miemie du Plessis, besturende direkteur van Protea Boekhuis Nicol Stassen en digter Danie Marais (Al is die maan ‘n misverstand) die uitdagings met die publikasie van kinderboeke.
Die jongspan kan ook uitsien na ’n klomp opwindende items. Graham Isaacs neem graad 3-leerlinge op ’n verbeeldingsrit met sy boek Met die trein na Kalkbaai en Jaco Jacobs gesels soor sy karakter Zackie Mostert met graad 4- en 5-leerlinge. Dinge raak rillerig en grillerig wanneer Fanie Viljoen, Francois Bloemhof en Jacobs oor NOVA: Bloedbroers en hul gesamentlike spookstorieboek Nog 13 spookstories gesels. Nanette van Rooyen, wat in 2011 LAPA se tienerromankompetisie gewen het, gesels met jong hoërskoolleerlinge oor haar wenroman, Ek was hier. Vir jong tieners wat graag wil skryf is die gesprek tussen Van Rooyen, Carina Diedericks-Hugo (Permanente ink), Fanie Viljoen (Betower) en Miemie du Plessis die perfekte geleentheid om meer oor dié loopbaan te wete te kom.
Moet nie hierdie wonderlike en opwindende boekgesprekke met LAPA se gewilde skrywers misloop nie. Kaartjies is by Computicket beskikbaar. Meer inligting oor die verskeie LAPA-produksies volg:
Plek: Van der Stel-saal
Die skrywer Graham Isaacs neem WOW lesertjies op ’n verbeelde treinrit na Kalkbaai en moedig hulle aan om herinneringe te koester. Daarna beantwoord hy lees-agies se vrae en plant die skryfsaadjie by aspirantskrywers. Dan is dit leerders se beurt om Graham te beïndruk: Elkeen kry ŉ treinkompartement om te teken of in te kleur.
Jaco Jacobs stel dié onnutsige karakter aan lesers voor en vertel alles oor Zackie se avonture met ongelooflike kulkuns, ŉ (byna) briljante idee, ŉ super-aaklige soen, die gemaskerde groen gevaar, ŉ spokerige storie, ’n rugby-avontuur en skaterlaggrappe. Leerders help vir Zackie met grappe en spookstories. Jaco gee ook Zackie-boeke weg.
Kom luister saam na Belinda Bras-Nel se verhale oor ervarings met hemelwesens. Sy bespreek haar nuwe boek My pad met engele en vertel hoe haar engele haar tot bemagtiging gelei het. Wil jy hoor hoe om ’n engelboodskap te ontvang?
Graad 6-7: Nova: Bloedbroers en Nog 13 spookstories met Fanie Viljoen, François Bloemhof en Jaco Jacobs
Fanie Viljoen neem leerders op ŉ toer deur die hemelse kosmos saam met al die Nova-karakters – Woorde Open Planete! Dan stel hy die skrywers se nuutste versameling spookstories bekend en daag 13 aspirantskrywers uit om self spookverhale te vertel. Pryse word uitgedeel en energieke fasiliteerders help leeskringe stig met ŉ leesprogram wat agterna in skole gevolg sal word.
René Bohnen se In die niks al om en Susan Smith se debuutbundel In die afwesigheid van sin toon sterk ooreenkomste. Die twee digters delf albei speels in die oorsprong van hul woorde, soek sin en sinne, en vind uit waar hemel en aarde in hul woorde lê. Kom luister wat twee fassinerende nuwe Afrikaanse digters oor hul nuwe bundels sê.
Graad 8-10: Ek was hier – Nanette van Rooyen
Nanette van Rooyen vertel van haar boek wat LAPA se tienerromankompetisie gewen het. Daarna ontsluit sy die geheime, opwindende wêreld van groen graffiti. Wenke oor navorsing vir stories word gedeel voordat leerders saadbomme maak wat agterna in hul gemeenskappe geplant word. Nuwe leeskring-bestuurslede word gekies en lees-jaarprogramme gefinaliseer.
Christo van Rensburg se So kry ons Afrikaans vertel die volle geskiedenis van die taal, met die fokus op die mense wat dit praat in al sy variëteite. Michael le Cordeur en Jacques van der Elst pols die skrywer oor hoe almal se stukkies in die legkaart pas.
Plek: Paul Roos Sportsentrum
Met Nanette van Rooyen, Carina Diedericks-Hugo, Fanie Viljoen en gesprekleier Miemie du Plessis. Hoe skryf mens ŉ roman wat vandag se tieners aangryp? Skrywers wat bekroon is in LAPA se Jeugromankompetisie gesels met hoërskoolleerders oor hul witwarm tienerboeke Ek was hier, Permanente ink en Betower. LAPA se Billike Boeke is ook te koop.
Met Daniel Hugo, Jaco Jacobs, Miemie du Plessis, Nicol Stassen en Danie Marais
Is dit regtig nodig om oorsese kinderboeke in Afrikaans te vertaal? Wat van plaaslike skrywers? Wie besluit wat word vertaal? Watter uitdagings bied ’n kinder- of jeugboek aan vertalers? Luister wat sê dié kundige rolspelers.
Die vloek – sondes van die vaders van Johan Kruger was op die kortlys van die 2010/2011 LAPA Romankompetisie. Riana Scheepers beskryf dit as ’n “verbysterende roman (…) wat een keer in ’n dekade homself aanmeld. Groots, ambisieus, geskakeerd en aangrypend”. Joernalis Jan-Jan Joubert stel die skrywer voor en gesels met hom.
Volledige program: Woordfees se webtuiste
So kry ons Afrikaans deur Christo van Rensburg
Die vloek deur Johan Kruger
Trein na Kalkbaai deur Graham Isaacs
Zackie Mostert se groot grapboek deur Jaco Jacobs
Zackie Mostert druk \’n drie deur Jaco Jacobs
Nova: Bloedbroers deur Fanie Viljoen
Nog 13 spookstories deur Francois Bloemhof, Jaco Jacobs, Fanie Viljoen
Betower deur Fanie Viljoen
Uittreksel: Lees “Die troue” uit Sofia Smit se Sê amen
by LAPA Uitgewers on Jan 10th, 2013 Tweet
Sofia Smit is al vir meer as ’n dekade lank ’n huishoudelike naam in die tuistes van Vrouekeur-lesers. ‘n Versamling van haar skreeusnaakse rubrieke wat in dié tydskrif verskyn het, is pas in boekvorm as Sê amen uitgegee. Maroela Media het hierdie uittreksel uit die boek met lesers gedeel:
Die paartjie was ons dorp se prins en prinses, ’n storieboek-paartjie wat my geloof in “eendag was daar”-sprokies bevestig het. Almal het gesê sy lyk soos Jennifer Aniston, maar sy was nie die soort meisie wat daarop uit was om ’n man te vang en ŉ huisvrou te word wat kinders grootmaak nie.
Lees verder: Maroela Media.
Nuut: Sofia Smit se rubriek nou in boekvorm beskikbaar as Sê amen
by LAPA Uitgewers on Dec 20th, 2012 Tweet
Sofia Smit se gewilde rubriek in Vrouekeur verskyn op lesers se aandrang vir die eerste keer in boekvorm as Sê amen. Die rubriek het al legendariese status bereik, want dis alombekend dat die meeste lesers Sofia Smit se rubriek heel eerste lees voordat hulle na die res van die tydskrif kyk. Die rubriek het aanvanklik “Daarop kan ek amen sê” geheet, maar het verander na “Sê amen” omdat Sofia elke week die laaste woord inkry.
In haar sewe en veertigste lydingsjaar beleef Sofia Smit ’n annus horribilis wat die Britse koningsgesin se veelbewoë jaar na ’n Sondagmiddagpiekniek laat lyk. Sofia se man, Basjan, is ’n slagoffer van regstellende aksie, ’n sepieslaaf en ’n kampioensnorker, haar seun dra lyfjuwele en wil sy naam verander, en haar beste vriendin se sangtalent dreig om die plaaslike polisiediens te mobiliseer. Sofia en Basjan open ’n gastehuis, Blikkantien, op ’n beeldskone Karoodorpie en word weldra opgeneem in die wel en wee van die kleindorpse bestaan.
Deur haar “Sê Amen”-rubriek in die Vrouekeur gee Sofia ’n kostelike blik op die mense wat hul lewe kruis: ’n beroemde “aktrize”, ’n neusoptrekkerige sjef, ’n vreesaanjaende filmresensent, ’n magnaat wat Sofia in ’n vliegrit oor die Karoo neem, en ’n alien wat in ’n gas se kameralens vasgevang word.
In Sofia se ryk herinneringslewe is daar ’n ouwêreldse bioskoopvertoning waartydens ’n meisie met ’n opwiphoedjie en ’n flitslig jou sitplek afslaan en namens jou “Excuse the patrons, ekskuus die patrone” vra. Sofia neem jou op ’n genotvolle en gebeurtenisryke tog deur die “sielsverrykende uitgestrektheid” van die sterreryke Karoo, totdat jy besef haar onrusjaar was bloot ’n wankelende aanloop tot die ondervinding van ’n leeftyd.
Sofia Smit skryf reeds jare haar rubriek “Sê amen” vir die gewilde vrouetydskrif Vrouekeur. Sy het reeds twee Caxton-pryse vir haar skryfwerk ingepalm.
Nuut in reeks: Zackie Mostert druk ‘n drie en Zackie Mostert se groot grapboek
by Suzann on Jul 26th, 2012 Tweet
Zackie Mostert druk ‘n drie
Zackie en Vincent sien baie uit na die rugbytoer. Selfs al speel hulle nie vir die A-span nie. En selfs al dra hulle span se afrigter lipstiffie! Maar dan word die rugbytoer afgestel, en almal dink dis Zackie se skuld …
Granaatstraat is ’n straat nes enige ander straat. Wel, nie heeltemal nie… Dis immers die straat waarin Zackie Mostert bly! En waar Zackie is, gebeur altyd iets opwindends …
Die ondeunde Zackie en sy beste vriend, Vincent, het besluit om ‘n boek propvol grappe bymekaar te maak. Lê van die lag met Zackie en Vincent se gunsteling-grappe! Meer as 200 grappies wat jou sal laat skater.
Zackie Mostert druk ‘n drie deur Jaco Jacobs
Potgooi: Christelle Webb-Joubert gesels met Maritha Snyman oor skrywers se inkomste
by Suzann on Mar 29th, 2011 Tweet
Christelle Webb-Joubert het gehoor dat skrywers ‘n baie klein persentasie van die inkomste uit die verkope van hul boeke ontvang.
Voordat sy egter saam met skrywers begin toi-toi, het sy in ‘n onderhoud aan Maritha Snyman, skrywer en besturende direkteur van Lapa, gevra wat met die geld gebeur wat uit boekverkope gemaak word.
Snyman het gesê dit is waar dat skrywers tussen 10% en 14% van die handelsprys kry, maar om te verduidelik waarom, het sy ‘n sommetjie gemaak: As ‘n uitgewer 4 000 kopieë van ‘n roman van 300 tot 400 bladsye druk, kos dit die uitgewer R100 000. Daar moet 1 600 boeke verkoop word om die onkostes te dek. As soveel kopieë verkoop is, het die skrywer reeds R25 000 tot R28 000 verdien, maar die uitgewer het nog net gelyk gebreek. Eers ná 1 600 kopieë verkoop is, begin die uitgewer ‘n wins maak.
Luister na die potgooi deur hieronder te klik:
Luister op RSG
Projek Boontjierank deur Maritha Snyman
Heloise die swart tobie deur Maritha Snyman
Lekker lawwe lagboek nr 5 deur Maritha Snyman